पीएम मोदी के साथ उनके बेहतर रिश्ते बनने में उनके गुजराती भाषा के ज्ञान को भी एक अहम कारण माना जाता है। तभी उनके निधन पर प्रधानमंत्री ने कहा भी, ‘मेरे दोस्त और एक बहुत ही सम्मानित सहयोगी के अचानक निधन से हैरान हूं। पर्यावरण मंत्री अनिल माधव दवेजी को मेरी संवेदना। अनिल माधव दवे जी को जन सेवक के रूप में याद किया जाएगा। वह पर्यावरण के संरक्षण के प्रति बहुत ही जागरूक थे। मैं अनिल माधव दवेजी के साथ देर शाम तक प्रमुख नीतिगत मुद्दों पर चर्चा कर रहा था। यह मौत मेरे लिए व्यक्तिगत नुकसान है।’